କେନ୍ଦ୍ରାପଡ଼ା,ଏପ୍ରିଲ ୬(ଲୋକାଲ ୱାୟାର): ଦିନକୁ ଦିନ ଭୟଙ୍କର ରୂପ ନେବା ଲାଗିଛି କରୋନା । ଏହାର ମୁକାବିଲା ପାଇଁ ଲକ୍ ଡାଉନ୍ ହିଁ ଏକମାତ୍ର ବିକଳ୍ପ ।
ଏଥିପାଇଁ ରାଜ୍ୟ-ରାଜ୍ୟ ମଧ୍ୟରେ ଥିବା ସୀମାବର୍ତ୍ତୀ ରାସ୍ତାକୁ ସିଲ୍ କରି ଦିଆଯାଇଛି । ଫଳରେ ଦାଦନ ପାଇଁ ବାହାର ରାଜ୍ୟକୁ ଯାଇଥିବା ଶ୍ରମିକ ଆଉ ଘରକୁ ଫେରି ପାରୁନାହାନ୍ତି ।
ଏପଟେ ପେଟକୁ ଖାଦ୍ୟ ଗଣ୍ଡେ ମିଳୁନି କି ରହିବାକୁ ମୁଣ୍ଡ ଉପରେ ଛାତଟିଏ ନାହିଁ । ଗମନା ଗମନ ତ ଦୂରର କଥା ।
କେବଳ ସେତିକି ନୁହେଁ ଏବେ ରାଜ୍ୟ ବାହାରେ ଫସି ରହିଥିବା ଶ୍ରମିକମାନେ ଲକ୍ ଡାଉନ୍ କାରଣରୁ ନିଜ ପ୍ରିୟଜନଙ୍କ ଅନ୍ତ୍ୟେଷ୍ଟିକ୍ରିୟାରେ ମଧ୍ୟ ଯୋଗଦେଇ ପାରୁନାହାନ୍ତି ।
ରାଜ୍ୟ ସରକାର ଏ ଦିଗରେ ଦୃଷ୍ଟି ଦେଇ ଆମକୁ ରକ୍ଷା କରନ୍ତୁ ବୋଲି ଭିଡିଓ ମାଧ୍ୟମରେ ଅପିଲ୍ କରିଛନ୍ତି ବାହାର ରାଜ୍ୟରେ ଫସି ରହିଥିବା ଓଡ଼ିଶାର ଶହ ଶହ ଶ୍ରମିକ ।
ମିଳିଥିବା ସୂଚନା ଅନୁସାରେ ଗତ ଶୁକ୍ରବାର କେନ୍ଦ୍ରାପଡ଼ା ଜିଲ୍ଲା ରାଜନଗର ବ୍ଲକ୍ ଅନ୍ତର୍ଗତ ଗୁପ୍ତି ଗାଁର ଅଲେଖ ଚନ୍ଦ୍ର ସ୍ୱାଇଁଙ୍କର ମୃତ୍ୟୁ ହୋଇଛି ।
୬୨ ବର୍ଷୀୟ ଅଲେଖଙ୍କର ହୃଦଘାତରେ ମୃତୁ୍ୟ ହୋଇଥିବା ବେଳେ ଅନ୍ତ୍ୟେଷ୍ଟିକ୍ରିୟାରେ ତାଙ୍କର ଦୁଇ ପୁଅ ସାମିଲ ହୋଇ ପାରିନାହାନ୍ତି ।
କେରଳର ଏର୍ଣ୍ଣାକୁଲମ୍ ଜିଲ୍ଲାର ଏକ ପ୍ଲାଏଉଡ ଫ୍ୟାକ୍ଟ୍ରିରେ ତାଙ୍କର ଦୁଇ ପୁଅ କାମ କରୁଥିବା ବେଳେ ଲକ୍ ଡାଉନ୍ କାରଣରୁ ବାପାଙ୍କ ଅନ୍ତ୍ୟେଷ୍ଟିକ୍ରିୟାରେ ଯୋଗଦେଇ ପାରିନଥିବା କହିଛନ୍ତି ।
ଅପରପକ୍ଷେ ଏକ ଭିଡିଓ କଲ୍ ରେ ଶନିବାର ସେମାନେ ବାପାଙ୍କ ଅନ୍ତ୍ୟେଷ୍ଟିକ୍ରିୟା ଦେଖିଛନ୍ତି ।
କଟକ ଜିଲ୍ଲା ଲଳିତଗିରି ଗାଁର ସନାତନ ପାତ୍ର(୮୦) ଙ୍କ ବାର୍ଦ୍ଧକ୍ୟ ଯୋଗୁଁ ଶୁକ୍ରବାର ମୃତ୍ୟୁ ହୋଇଥିଲେ ମଧ୍ୟ ତାଙ୍କର ଏକମାତ୍ର ପୁଅ ଲକ୍ ଡାଉନ୍ କାରଣରୁ ବାପାଙ୍କ ଶେଷକୃତ୍ୟରେ ଯୋଗଦେଇ ପାରିନଥିବା ସ୍ୱୀକାର କରିଛନ୍ତି ।
ପେଟପାଟଣା ପାଇଁ ସେ କଳିକତାରେ ରହୁଥିବା ବେଳେ ଲକ୍ ଡାଉନ୍ ଯୋଗୁଁ ଖବର ପାଇ ମଧ୍ୟ ସେ କଲିକତାରୁ ଗାଁକୁ ଫେରି ପାରିନଥିଲେ ।
ଫଳରେ ତାଙ୍କର ପୁତୁରା ଅନ୍ତିମସଂସ୍କାର କରିଥିବା ବେଳେ ପୁଅ ଅଶୋକ ଏହାକୁ ଭିଡିଓ ମାଧ୍ୟମରେ ଦେଖିଥିଲେ ।
କେନ୍ଦ୍ରାପଡ଼ା ଜିଲ୍ଲା ପଟାମୁଣ୍ଡେଇ ବ୍ଲକ୍ ବାଲିଝରି ଗାଁରେ ଆଶା କର୍ମୀଭାବେ କାମ କରୁଥିବା ପ୍ରମିଳା ବସନ୍ତିଆ(୪୯)ଙ୍କ ବୁଧବାର ହୃଦ୍ ଘାତରେ ମୃତୁ୍ୟ ହୋଇଥିଲା ।
ତେବେ ମୃତୁ୍ୟ ଖବର ପାଇ ମଧ୍ୟ ମୁମ୍ବାଇରେ କାମ କରୁଥିବା ତାଙ୍କର ଦୁଇ ପୁଅ ଦିପ୍ତୀରଞ୍ଜନ ଓ ରାଧାକାନ୍ତ ଘରକୁ ଆସି ପାରିନାହାନ୍ତି ।
ଲକ୍ ଡାଉନ୍ ଯୋଗୁଁ ଗାଡ଼ି ଚଳାଚଳ ବନ୍ଦ ଥିବା ବେଳେ ମୋବାଇଲର ଭିଡିଓ କଲ୍ ରେ ସେମାନେ ମା'ଙ୍କ ଅନ୍ତ୍ୟେଷ୍ଟିକ୍ରିୟା କରିଛନ୍ତି ।
ଏ ବାବଦରେ ପ୍ରମିଳାଙ୍କ ସ୍ୱାମୀ ମହେନ୍ଦ୍ର ବାସନ୍ତୀ କହନ୍ତି ଯେ କରୋନା ମୋ ସଂସାର ଉଜାଡ଼ି ଦେଲା । ପ୍ରମିଳାର ମୃତୁ୍ୟ ହୋଇଥିବା ବେଳେ ମୋ ଦୁଇ ପୁଅ ମଧ୍ୟ ମା'କୁ ଶେଷଥର ପାଇ ଦେଖି ପାରିଲେ ନାହିଁ ।
ମଣ୍ଡାପଡ଼ା ଗାଁର ସାବିତ୍ରୀ ଜେନା(୭୫)ଙ୍କର ଗୁରୁବାର ମୃତ୍ୟୁ ହୋଇଥିଲେ ମଧ୍ୟ ଲକ୍ ଡାଉନ୍ କାରଣରୁ ନେପାଳର କାଠମାଣ୍ଡୁରେ କାମ କରୁଥିବା ତାଙ୍କ ପୁଅ ରଞ୍ଜନ ମା'ଙ୍କ ଶେଷ ଦର୍ଶନ କରି ପାରିନାହାନ୍ତି ।
ରଞ୍ଜନ କହିଛନ୍ତି ସେ କାମ କରୁଥିବା କମ୍ପାନୀ ତାଙ୍କ ଘର ଲେଉଟାଣୀ ପାଇଁ ବ୍ୟବସ୍ଥା କରିବାକୁ ଚାହୁଁଥିଲେ ମଧ୍ୟ କରୋନା ପାଇଁ ବିମାନ ଚଳାଚଳ ବନ୍ଦ ରହିଥିବାରୁ ଏହା ସମ୍ଭବପର ହୋଇ ପାରୁନାହିଁ ।
ଏ ବାବଦରେ ରଞ୍ଜନଙ୍କ ବାପା ଜଗନ୍ନାଥ ଜେନା କହିଛନ୍ତି ଲକ୍ ଡାଉନ୍ ପାଇଁ ପୁଅ ମା'ର ଶେଷକୃତ୍ୟ କରି ପାରିଲା ନାହିଁ ।
ହ୍ୱାଟସ୍ ଆପରେ ସେ ସବୁ ଦେଖିଛି । ତା'ମା'ଙ୍କ ଅସ୍ଥିକୁ ଆମେ ଏକ ପାତ୍ରରେ ରଖିଛୁ । ରଞ୍ଜନ ଆସିବା ପରେ ଏହାକୁ ଗଙ୍ଗାରେ ନେଇ ଭସାଇବ ।
ଲକ୍ ଡାଉନ୍ କାରଣରୁ ସମାନ ପରିସ୍ଥିତିର ସମୁଖୀନ ହୋଇଛନ୍ତି ରବିନ୍ଦ୍ର ରାଉତ । କେନ୍ଦ୍ରାପଡ଼ା ଜିଲ୍ଲା ଇନ୍ଦୁପର ଅଞ୍ଚଳରେ ରବିନ୍ଦ୍ରଙ୍କ ଘର ହୋଇଥିବା ବେଳେ ଶନିବାର ତାଙ୍କ ମା'ଙ୍କର ୮୪ ବର୍ଷ ବୟସରେ ମୃତୁ୍ୟ ହୋଇଛି ।
ରବିନ୍ଦ୍ରଙ୍କ କହିବା କଥା ବିମାନ ଚଳାଚଳ ବନ୍ଦ ରହିଥିବାରୁ ମା'ଙ୍କ ମୃତୁ୍ୟ ଖବର ପାଇ ମଧ୍ୟ ମୁଁ ଗାଁକୁ ଯାଇପାରିଲି ନାହିଁ ତେଣୁ ଭିଡିଓ ହିଁ ଏକମାତ୍ର ବିକଳ୍ପ ଥିଲା ମା'ଙ୍କ ଶେଷ ଦର୍ଶନ ପାଇଁ ।
ଏଭଳି ପରିସ୍ଥିତିରେ ବି ମଧ୍ୟ କିଛି ଭାଗ୍ୟବାନ ଲୋକ ନିଜ ପ୍ରିୟଜନଙ୍କ ଶେଷକୃତ୍ୟରେ ସାମିଲ ହୋଇ ପାରିଛନ୍ତି ।
କେନ୍ଦ୍ରାପଡ଼ା ଜିଲ୍ଲା ବଡ଼ମରିଚିପାଲିର ସୁଜାତା ପ୍ରଧାନ(୬୪)ଙ୍କ ଗୁରୁବାର ମୃତ୍ୟୁ ହୋଇଥିଲା ବେଳେ ତାଙ୍କ ପୁଅ ତପନ ନୂଆଦିଲ୍ଲୀରୁ ଟ୍ୟାକ୍ସିଯୋଗେ ଗାଁରେ ପହଞ୍ଚିିବାରେ ସମର୍ଥ ହୋଇ ପାରିଛନ୍ତି ।
ଏ ବାବଦରେ ତପନ କହିଛନ୍ତି ମା'ଙ୍କ ମୃତ୍ୟୁ ଖବର ପାଇ ମୁଁ ଦିଲ୍ଲୀ ପ୍ରଶାସନ ନିକଟରେ ଯିବାଆସିବା ପାଇଁ ଅନୁମତି ଆବେଦନ କରିଥିଲି ।
ପ୍ରଶାସନ ଅନୁମତି ଦେବା ପରେ ମୁଁ ଗାଁରେ ପହଞ୍ଚିପାରିଲି । ତେବେ ପରିବାର ଲୋକଙ୍କୁ ଶେଷକୃତ୍ୟ ପାଇଁ ଗୋଟିଏ ଦିନ ଅପକ୍ଷୋ କରିବାକୁ ପଡ଼ିଲା ।
ଯାଜପୁର ଜିଲ୍ଲା ଚୋରାମୁହାଁ ପଞ୍ଚାୟତର ସରପଞ୍ଚ ଗିରିଧାରୀ ସାମଲଙ୍କ ଶୁକ୍ରବାର ଦିଲ୍ଲୀର ଏକ ବେସରକାରୀ ଡାକ୍ତରଖାନାରେ ମୃତ୍ୟୁ ହୋଇଥିବା ବେଳେ ତାଙ୍କ ପରିବାର ଏକ ଆମ୍ବୁଲାନ୍ସ ଯୋଗେ ଗିରିଧାରୀଙ୍କ ପାର୍ଥିବ ଶରୀରକୁ ଗାଁକୁ ଆଣିବାରେ ସକ୍ଷମ ହୋଇ ପାରିଥିଲେ ।
ତେବେ ସରକାରୀ ନିଦେ୍ର୍ଦଶ ମୁତାବକ ଅଳ୍ପକିଛି ସମ୍ପର୍କୀୟଙ୍କ ଉପସ୍ଥିତିରେ ତାଙ୍କର ଶେଷକୃତ୍ୟ ସମ୍ପନ୍ନ ହୋଇଥିବା ଜ୍ୱାଇଁ ଦିପୁ ସାମଲ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
